kardosdrur/scandi-wiki huggingface dataset:
FA Cup 1881-82

Football Association Challenge Cup 1881–82 var den 11. udgave af Football Association Challenge Cup, nutildags bedre kendt som FA Cup. Turneringen blev afviklet som en cupturnering med deltagelse af 73 klubber. Den første kamp blev spillet den 17. oktober 1881, og finalen blev afviklet den 25. marts 1882 på Kennington Oval i London, hvor Old Etonians FC vandt 1-0 over Blackburn Rovers FC. Det var Old Etonians' anden FA Cup-triumf i holdets femte finale, mens Blackburn Rovers FC havde kvalificeret sig til FA Cup-finalen for første gang.

Resultater

Første runde 

Første runde blev spillet i perioden 17. oktober – 26. november 1881 og havde deltagelse af 72 hold, der spillede om 36 pladser i anden runde. Det sidste hold, Hanover United FC var oversidder på grund af det ulige antal hold og gik dermed videre til anden runde uden kamp.

Anden runde 

Anden runde blev spillet i perioden 19. november – 10. december 1881 og havde deltagelse af 32 af de hold, der var gået videre fra første runde, og som spillede om 16 ledige pladser i tredje runde. Fem hold var oversiddere i denne runde, Aston Villa FC, Dreadnought FC, Old Etonians FC, Royal Engineers AFC og The Wednesday FC, og de gik dermed videre til tredje runde uden kamp.

Tredje runde 

Tredje runde blev spillet i perioden 17. december 1881 – 14. januar 1882 og havde deltagelse af fjorten af de hold, der var gået videre fra anden runde, og som spillede om syv ledige pladser i fjerde runde. Syv hold var oversiddere i denne runde, Blackburn Rovers FC, Maidenhead FC, Old Foresters FC, Reading FC, Sheffield Heeley FC, Upton Park FC og Wednesbury Old Athletic FC, og de gik dermed videre til fjerde runde uden kamp.

Fjerde runde 

Fjerde runde blev spillet i perioden 14. – 30. januar 1882 og havde deltagelse af de fjorten hold, der var gået videre fra tredje runde, og som spillede om syv pladser i kvartfinalerne.

Kvartfinaler 

Kvartfinalerne havde deltagelse af seks af de syv hold, der gik videre fra fjerde runde. Holdene spillede om tre ledige pladser i semifinalerne. Den sidste semifinaleplads gik til Old Etonians FC, der på grund af det ulige antal hold var oversidder i denne runde, og som dermed gik videre til semifinalerne uden kamp.

Semifinaler 

Semifinalerne havde deltagelse af de fire hold, der gik videre fra kvartfinalerne.

Finale

Kilder / eksterne henvisninger 
 FA Cup Archive  
 RSSSF – 1881–82 FA Cup  
 FA Cup finals – 1882

Noter 

Sæsoner i FA Cup
Fodbold i 1881
Fodbold i 1882
Battlekat

Battlekat er et dansk elektronisk band dannet i 2011. De er tidligere kendt som Just A Number 05272011, men offentliggjorde navnet Battlekat ved SPOT Festivalen 2011. I oktober 2011 udgav de via danske Good Tape Records EP'en 05272011-10242011, og i maj 2013 barslede man med 05272013, hvorfra en single er udkommet.

Battlekat spillede på Roskilde Festival 2011 og samme år på Distortion Festivalen.

Eksterne henvisninger og kilder 
 BATTLEKAT – PAVILION JUNIOR
 BATTLEKAT – Video
 BATTLEKAT – DR P3 – Ugens musiksnack
 POH Music – Battlekat

Musikgrupper fra Danmark
Musikgrupper fra 2011
Ophørt i 2013
Jet-sten

Jet-sten kommer af det engelske navn for gagat, Jet, en gnistrende sort smykkesten bestående af 98 % kulstof. Oprindeligt var denne sten et træ på jordens overflade for ikke mindre end 80 mio. år siden – altså samtidig med at de store dinosaurer havde herredømmet på jordens overflade. Disse træer døde – som træer nu engang gør og endte ad åre dybt nede i jorden. Her blev de på et tidspunkt, under enorme tryk og temperaturer netop omdannet til denne sten.

En masse perler af gagat (stenkul) o.a. blev fundet i den kogge fra  tidlig middelalder der er   bjerget ved Vejby Strand i Nordsjælland.

Det spændende ved denne sten er, at den kan findes på bl.a den danske vestkyst. Den skylles ud af Englands kyst, og da den pga. sit høje kulstofindhold næsten har samme vægtfylde som ravet, kan de to sten ofte findes på samme tid, når det er "ravvejr". I forarbejdningen minder de en del om hinanden – og de passer perfekt sammen pga. kontrasten mellem de to materialer. Jet var en af de mest elskede smykkesten igennem 6 årtier i Europa. Dronning Victoria af Storbritannien lod sig lave et sæt sørgesmykker af den efter prins Alberts død i 1861 – og det slog den helt utilsigtet an som modesten.

Den lille by Whitby gik sin storhedstid i møde. Den voksede med over 1500 indbyggere, som direkte var tilknyttet produktion, markedsføring og salg af smykker til hele Europa. Så kom pludselig den sorte onyx på markedet i slutningen af 60'erne – starten af 70'erne og jet'en "døde" stort set lige på stedet. I dag en fuldstændig overset og glemt smykkesten. Næsten kun englænderne kender den, fordi de nærmest bor oven på den. Den fløjlssorte smykkesten er en god kontrast til f.eks sølv, men også rav og mammut-stødtand.

Eksterne henvisninger 

 Gemstone Guide: Jet
 Om Jet   i Das grosse Kunstlexikon von P.W. Hartmann

Smykkesten
Carbon
Kaj Muhlig

Kaj Børge Muhlig (født 16. marts 1920 i Hørmested - 18. maj 2015) var en dansk atlet (maratonløber) medlem af Idrætsklubben Skovbakken. Han vandt det danske mesterskab på maraton i 1952 i Aarhus.

Kaj Muhlig boede i Tilst.

Danske mesterskaber 
  1952 Maraton 2:52.12

Eksterne henvisninger 
 DAF i tal – Kai Muhlig
 Arosfame – Kaj Muhlig

Atleter fra Skovbakken
Maratonløbere fra Danmark
Arthur Hansen

Arthur Hansen var en dansk atlet (maratonløber) medlem af Tønder SF . Han vandt det danske mesterskab på maraton i 1957 og 1958. Han deltog ved EM i Stockholm 1958 hvor han blev nummer 22 i maratonløbet på tiden 2:41.58.

Internationale mesterskaber 
 1958 EM Maraton 22.plads 2:41.58

Danske mesterskaber 
  1958 Maraton 2:52.12
  1957 Maraton 2:51.53

Eksterne henvisninger 
 DAF i tal – Arthur Hansen 

Atleter fra Tønder SF
Maratonløbere fra Danmark
Danskere i 1900-tallet
Mogens Findal

Mogens Findal (født 1. oktober 1940) var en dansk atlet (maratonløber) medlem af Rødovre AC og senere i Maribo. Han vandt det danske mesterskab på maraton i 1970, 1971 og 1972. Han nåede karrierens bedste maraton tid ved DM i Nærum 1972 med 2:21.52. Mogens Findal døde den 8.juli 2020, 79 år gammel.

Danske mesterskaber 
  1972 Maraton 2:21.52
  1971 Maraton 2:24.41
  1970 Maraton 2:29.40

Personlige rekorder 
 800 meter: 2.01,4 1972
 1500 meter: 4.09,1 1972
 1 mile: 4.28,1 1972
 2000 meter: 5.42,4 1971
 3000 meter: 8.44,4 1971
 5000 meter: 14.51,2 1971
 10.000 meter: 30.33,4 1971
 Maraton: 2:21.52 1972
 3000 meter forhindring: 9.52,4 1974

Eksterne henvisninger 
 DAF i tal – Mogens Findal
 Rødovre AC – statistik

Mellemdistanceløbere fra Danmark
Atleter fra Rødovre AC
Maratonløbere fra Danmark
Langdistanceløbere fra Danmark
Billetsalgssted

Billetsalgssted var i de danske jernbaners barndom betegnelse for et standsningssted, der ikke var på niveau med en station, men adskilte sig fra et trinbræt ved at være betjent, hvoraf følger, at der var en bolig for ekspeditricen, som typisk var ledvogterske eller hustru til en baneformand.

Lillering 
Et eksempel fra en privatbane var Lillering på Aarhus-Hammel-Thorsø Jernbane, som fra banens start i 1902 var billetsalgssted. Det ville sige, at man kunne købe billetter hos ekspeditricen og afsende banepakker, men ligesom på et trinbræt standsede togene kun, hvis der var passagerer at optage eller afsætte. I 1903 blev der anlagt et stikspor og opført et pakhus. Så kunne man ekspedere stykgods, fra 1904 endda ilgods, og Lillering kaldtes stadig billetsalgssted.

I 1912 blev stiksporet udvidet til omløbsspor, så tog kunne krydse hinanden, og det synes at være en afgørende forskel, for i 1913 blev Lillering oprykket til station. Der var også lavet kreaturfold m.v., men det har næppe været afgørende.

I 1955 blev ekspeditricen sparet væk, og så måtte Lillering rykke ned til at være et "trinbræt med sidespor".

Nybo 

Et eksempel fra DSB var Nybo på Herning-Viborg banen. Dette standsningssted var billetsalgssted fra banens start i 1906 indtil ekspeditionen ophørte 1. marts 1962. Der blev det nedrykket til trinbræt.

De andre standsningssteder på denne bane fik i 1922 ændret betegnelse fra holdeplads til station. I Nybo var der ikke noget sidespor, og det synes at være afgørende for, at Nybo forblev billetsalgssted.

Ekspeditionen omfattede billetsalg, men ikke til alle steder i landet, kun til enkelte stationer, holdepladser og billetsalgssteder. Det eneste gods, der kunne ekspederes, var frimærkepakker. Tog standsede kun efter behov, dvs. hvis "mastesignal for billetsalgssted" (en rund gul skive med sort kant) var hejst eller toget havde passagerer eller gods at afsætte.

Noter 

Jernbanestationer
Tha Carter IV

"Tha Carter IV" er rapperen Lil Wayne's niende studiealbum, den blev udgivet den 29. august. Lil Wayne begyndte allerede, at indspille albummet kort tid efter hans 6. studiealbum Tha Carter III. I den første uge solgte "Tha Carter IV" 964.000 eksemplarer i USA.

Singler 
Den første single udkom den 16. December 2010, ved navn "6 Foot 7 Foot".
Albummet's 2. single "John" udkom 24. marts 2011.
Den tredje single hedder "How To Love" den udkom 31. maj 2011. "How To Love" var den mest succesfulde single i albummet.
Den fjerde single hedder "She Will" med Drake, den udkom den 12. august 2011.

Spor 

Deluxe versionen inkludere:

 'I Like the View',
 'Mirror' (feat. Bruno Mars),
 'Two Shots'.

Referencer

Eksterne henvisninger 

Lil Wayne-album
Rapalbum
Muling

Muling () er en by på amtsniveau i bypræfekturet Mudanjiang i provinsen Heilongjiang i det nordøstlige Kina.

Byer i Kina
Gevork Vartanjan

Gevork Andrejevitj Vartanjan ( ; ;  født 17. februar 1924, død 10. januar 2012) var en sovjetisk efterretningsagent.

Vartanjan blev født i Nakhitjevan ved Don (i dag Rostov ved Don). Hans far var også en sovjetisk efterretningsagent, der var udsendt til Persien (dagens Iran) i 1930, hvor han arbejdede i 23 år under dække af at være en rig købmand. Gevork Vartanjan var end ikke 16 år gammel, da han begyndte at samle efterretninger. Han dimitterede i 1955 fra Instituttet for Fremmedsprog i Jerevan. Han er hovedansvarlig for at Operation Long Jump forpurredes, en operation udtænkt af Adolf Hitler, under ledelse af Ernst Kaltenbrunner og forsøgt udført af Otto Skorzeny, hvilket var et attentatforsøg på Stalin, Churchill og Roosevelt ved Teherankonferencen i 1943.

Referencer 

Personer fra Rostov ved Don
Personer fra Armenien
Spioner for Sovjetunionen
Receptionsteori

Receptionsteori er en variant af litteraturanalysen, hvor der især lægges vægt på læserens opfattelse eller modtagelse af et litterært værk. Selve værkets tekst er først levende, når den er læst og fortolket. I litteraturstudier henvises ofte til den tyske teoretiker Wolfgang Isers hermeneutiske forståelse af læseprocessen. På denne baggrund udviklede Hans-Robert Jauss receptionsbegrebet i løbet af 1960-erne. Han opfattede teksten som en konstruktion af spor, som efterlader nogle tomme pladser, som læseren selv skal fylde ud. Enhver fortolkning vil være afhængig af læserens sociale og kulturelle baggrund. Det er derfor sandsynligt, at jo større fælles baggrund, forfatteren og læseren har, desto mere vil læseren kunne opfatte forfatterens mening med teksten, ligesom det er sandsynligt, at to læsere med meget forskellig kulturel baggrund vil læse teksten meget forskelligt. For receptionsteorien er læseren en aktiv og dynamisk aktør, der bringer teksten i dialog med andre tekster. I forskningssammenhæng er der defor fokus på læserens reaktion på forskellige tekster. Da alle fortolkninger i princippet er lige gode, er det mere interessant at undersøge, hvordan flertallet af læsere tolker teksten end at kende forfatterens egen udlægning. Når teksten er udgivet, tilhører den ikke længere forfatteren. 

Kulturanalytikeren Stuart Hall har overført receptionsbegrebet fra litterære tekster til en mere generel teori om forholdet mellem kulturformidlere og brugere af kultur. Denne anvendelse af begrebet er bl.a. foretaget inden for arkitektur, filmanalyse og teatervidenskab.

Se også
Litteraturhistorie
Litteraturteori
Litteraturvidenskab
Fortolkningsfællesskab

Noter

Litteratur 
 Iser, Wolfgang: Tekstens appelstruktur, i: Michel Olsen & Gunver Kelstrup (red.): Værk og læser, Borgen 1996.
 Iser, Wolfgang. The Act of Reading: A Theory of Aesthetic Response. Baltimore: Johns Hopkins UP, 1978.
 Jauss, Hans Robert. Aesthetic Experience and Literary Hermeneutics. Trans. Michael Shaw. Minneapolis: U of Minnesota P, 1982.

Litteratur
Hannes Råstam

Per "Hannes" Råstam (27. juni 1955 i Göteborg – 12. januar 2012 sammesteds) var en svensk journalist og bassist. 

Hannes Råstam arbejdede fra 1993 ved Sveriges Television. Han tildeltes Stora journalistpriset 1998 sammen med Janne Josefsson for gennemgangen af Osmo Vallos død. I 2005 modtog han Lukas Bonniers Stora Journalistpris for "langvarig og fremstående journalistisk virke". Endvidere tildeltes han Guldspaden 2010 for dokumentarfilmen "Thomas Quick – att skapa en seriemördare", en dokumentarfilm som dog blev dømt af Granskningsnämnden för radio och TV for, at "programmet strider mod kravet om saglighed". Dokumentarfilmen om Thomas Quick lavede han sammen med researcheren Jenny Küttim.

En bemærkelsesværdig sag, som Råstam arbejdede med, drejede sig om Ulf Larsson, der blev dømt for incest. Larsson blev senere løsladt på grund af den undersøgende journalistik, som Råstam og hans medarbejder Victoria Gaunitz udførte, og som blev til et afsnit i tv-programmet Uppdrag granskning. Han lavede også dokumentarfilmen Varför erkände dom? om mordbrandene i Falun 1975–1976 der blev vist på SVT den 30. marts 2008. I denne sag havde en række børn og unge tilstået over 50 ildspåsættelser, der betød at de blev tvangsfjernet af de sociale myndigheder. Råstam kom ind i sagen efter en anonym mand havde kontaktet ham og indrømmet at det var den anonyme mand og ikke de unge der havde anstiftet brandene. Råstam dokumentarfilm kom da til at handle om falske tilståelser. 

Som musiker spillede han i gruppen Text & Musik samt med Rolf Wikström og Mikael Wiehe, men frem for alt med Björn Afzelius i næsten to årtier. 

I septemberudgaven 2011 af tidsskriftet Filter blev der bragt en portrætreportage om Hannes Råstam. I reportagen, som havde overskriften "Grävarens testamente", berettede Råstam om sin kamp med kræft i leveren og bugspytkirtlen. På tidspunktet for sin død arbejdede Råstam på en bog om sagen mod Thomas Quick. Råstam døde natten til den 12. januar 2012, 56 år gammel. 
Bogens titel blev Fallet Thomas Quick — at skapa en seriemördare og udkom på dansk i 2013 som Den falske seriemoder — Thomas Quick og Skandinaviens største retsskandale.
Bogen blev også udgivet på engelsk i 2013, her under titlen Quick: the making of a serial killer.
David Dencik har med den svenske producent Helena Danielsson købt filmrettighederne til Råstams bog, og planen er at optagelserne skal begynde i slutningen af 2014 eller starten af 2015.

Råstams usædvanlige tv-dokumentar om Thomas Quick førte til at mordsagerne blev genoptaget, og i november 2013 blev Quick frikendt i den sidste udestående sag.

Kildehenvisninger 

Journalister fra Sverige
Bassister fra Sverige
Personer døde af kræft
Steder opkaldt efter svenske kongelige

En mængde steder har fået navn efter svenske konger og dronninger, prinser og prinsesser, ofte som hyldest til bygherren eller en slægtning. En del steder, der kunne forekomme at være opkaldt efter kongelige, er egentlig opkaldt efter helgener eller andre, og navnesammenfaldet kan således være mere eller mindre tilfældigt.

Steder opkaldt efter svenske kongelige

Steder i Sverige, der ikke er opkaldt efter svenske kongelige

Steder i Sverige, der er opkaldt efter danske kongelige

Henvisninger

Se også 
 Steder opkaldt efter danske kongelige

Stednavne
Sveriges historie
Geografiske lister
Statens Sprogcenter (Letland)

Statens Sprogcenter ( eller VVC) er en statslig lettisk myndighed til regulering af det lettiske sprog. Myndigheden oprettedes i 1992 med hjemsted i Riga, hovedstaden i Letland, for at håndhæve den lettiske lov om lettisk sprogbrug af 5. maj 1992. Den 1. juli 2009 overtog VVC statsagenturet Oversættelses- og Teminologicentret ().

Sprogcentret består blandt andet af en statslig sproginspektion, hvis opgave er at inspicere al lettisk lovgivning; en stednavnskommission, der skal bevare historisk og kulturelt korrekte lettiske stednavne; en sprogekspertkommission til at dyrke og standardisere det lettiske litterære sprog og fremme dets udvikling.

Eksterne henvisninger 
 Officiel hjemmeside  

Sprognævn
Lettisk sprog
IF Sparta Bokseklub

IF Sparta bokseklub eller blot IF Sparta er en bokseklub beliggende på Østerbro i København. Formand for klubben er i dag Julek Grabowski.

Historie 
Klubben blev grundlagt i 1898 ved en sammenlægning af Idrætsklubben Sparta og Østerbros Atletik- og Bokseklub og markerede sig hurtigt som en af de førende danske bokseklubber. Ved de første danske mesterskaber i boksning i 1915 blev samtlige danmarksmesterskaber i de fem vægtklasser vundet af boksere fra IF Sparta. I den første halvdel af 1900-tallet var IF Sparta blandt de førende klubber, og boksere fra klubben markerede sig stærkt internationalt. 

Den sammenlagte klub blev dog i 1970'erne opdelt i fire selvstændige klubber, herunder den nuværende IF Sparta bokseklub. En anden af de fire klubber var Sparta Atletik. 

Blandt klubbens notable boksere har blandt andet været 
 Knud Larsen, 2 x DM (1919-20) og danmarks første professionelle europamester. 
 Robert Larsen, 3 x DM (1922-24), deltagelse ved OL i 1924 og senere professionel.
 Harald Nielsen, dansk mester i weltervægt 1925, deltagelse ved OL i 1924 og guld ved europamesterskaberne i 1925.
 Arne Sande, 5 x DM (1925-28 og 1930), EM Bronze i 1925 og 1927 samt deltagelse ved OL i 1928
 Svend Aage Christensen, 4 x DM i letsværvægt (1942-45) og guld ved "krigs-europamesterskaberne" i 1942.
 Hans Nielsen, 4 x DM (1920-21 og 1923-24), OL-guld ved OL i 1924 og Europamester i 1924. Hans Nielsen boksede dog overvejende for AK Jyden i sin amatørkarriere, men DM i 1921 blev vundet for IF Spata. 
 Victor Jørgensen – 4 x DM (1949-50, 1952-53), EM-sølv 1949 og bronze ved OL i 1952
 Preben Rasmussen, 3 x DM (1963-65), deltagelse ved OL i 1964, NM 1965. Preben Rasmussen boksede dog en del af tiden for CIK.
 Hans Jørgen Jacobsen, DM i sværvægt 1965 og senere professionel
 Ralf Jensen, 4 x DM (1967, 1969-71), 3 x NM (1967, 1969 og 1971) 2 x bronze ved EM
 Mads Larsen, senere professionel bokser med EBU-mesterskab og en række "verdensmesterskaber" anerkendt af mindre bokseforbund.

Eksterne links 
 Klubbens hjemmeside

Idrætsklubber på Østerbro
Bokseklubber fra Danmark
Sparta Bokseklub, IF
Etableret i 1898
Mercedes Saiz

Mercedes Saiz (født 12. september 1992) er en håndboldspiller fra Uruguay. Hun spiller på Uruguays håndboldlandshold, og deltog under VM 2011 i Brasilien.

I 2010, deltog hun i Ungdoms-VM 2011.

Kilder 

Håndboldspillere fra Uruguay
Vandområdeplan 1.2 Limfjorden

Vandplan 1.2 Limfjorden omfatter et areal på godt 7.600 km² hvilket udgør ca. 1/6 af Danmarks samlede areal. Hovedvandopland 1.2 Limfjorden går fra Thyborøn i vest til Hals i øst. Mod syd går det ned til Bølling Sø-området, vest for Silkeborg, og mod sydøst går der en kile ind i området syd for Hobro og Mariager Fjord. Nord for Limfjorden er store områder i Thy og Hanherred, del af planområdet, der når op omkring Brønderslev i Vendsyssel mod nord.
Det omfatter 3.743 km vandløb, 158 søer og 59 grundvandsforekomster; De største vandløb er Skive-Karup Å, Skals Å og Ryå. 

Vandplanen omfatter et område af vestkysten – området
fra Thyborøn til Bovbjerg og ud til 12 sømil fra kysten; Desuden kystvandene i området: Vestlige Limfjord (Nissum Bredning,
Venø Bugt og Kås Bredning), Centrale Limfjord (Løgstør Bredning),
Farvandet vest om Mors, Østlige Limfjord (Langerak, Nibe-Gjøl Bredning) samt den indre fjord, bestående af Skive Fjord, Hjarbæk Fjord,
Lovns- og Risgårde Bredning.

Der bor ca. 525.000 indbyggere i hovedvandoplandet
til Limfjorden, fordelt i 18 kommuner, hvoraf de 10 har arealer ud til fjorden. De største arealer ligger i Morsø, Skive, Vesthimmerlands, Thisted, Viborg, Aalborg og Jammerbugt Kommune.

Natura 2000 
I Hovedvandopland 1.2 Limfjorden ligger, helt eller delvist, 42 Habitatområder, 25 Fuglebeskyttelsesområder
og 3 Ramsarområder. Disse er samlet i 38 Natura 2000 områder, med et
samlet areal på ca. 150.000 ha, hvoraf 57 % ligger i Limfjorden.

Indsatsprogram 
I første vandplanperiode baseres indsatsen i forhold til at opfylde miljømål
i vandområderne primært på, at udledninger af miljøfarlige forurenende
stoffer skal reguleres i henhold til bekendtgørelse om miljøkvalitetskrav.

Godt 52 % af de åbne vandløb, som indgår i denne vandplan, kan ikke
forventes at leve op til de opstillede mål i 2015 uden en miljøforbedrende
indsats, som ligger ud over de gældende spildevandsplaner
og allerede vedtagne øvrige miljøforbedrende foranstaltninger. Forbedringer af vandkvaliteten i vandløbene forudsætter begrænsning
af spildevandstilførslen fra ca. 86 regnbetingede udløb fra fælles kloak,
3 renseanlæg, 23 dambrug og ca. 1000 spredtliggende ejendomme
i det åbne land.

Der er ikke i vandplanen foretaget en særskilt vurdering af bevaringsstatus
for arter og naturtyper omfattet af Habitatdirektivet. Der
henvises i stedet til Natura 2000-planerne for de pågældende områder.

Effekten og målopfyldelse af nationale handleplaner for vandmiljø
og natur, herunder vand- og Natura 2000-planer gennemføres i
Danmark med det nationale overvågningsprogram NOVANA

Eksterne kilder og henvisninger 

 
Vandplan 1.2 Hovedvandopland Limfjorden

Vandplaner
Mariana Gómez

Mariana Gómez (født 11. juli 1990) er en håndboldspiller fra Uruguay. Hun spiller på Uruguays håndboldlandshold, og deltog under VM 2011 i Brasilien.

Kilder

Eksterne henvisninger 
  

Håndboldspillere fra Uruguay
Ornella Palla

Ornella Palla (født 30. marts 1990) er en håndboldspiller fra Uruguay. Hun spiller på Uruguays håndboldlandshold, og deltog under VM 2011 i Brasilien.

Kilder 

Håndboldspillere fra Uruguay
Leonardo Puñales

Leonardo Puñales Bonilla, bedre kendt som Leonardo Puñales er en håndboldtræner fra Uruguay. Han har tidligere trænet Uruguays kvindehåndboldlandshold.

Han deltog i VM 2011 i Brasilien og i Panamerikanske lege 2010 i Mexico.

Kilder 

Sportsfolk fra Uruguay
Håndboldtrænere fra Uruguay